מיקה בן שאול

מיקה בן שאול (נולדה ב-18 ביולי 1990) היא משוררת ושחקנית ישראלית. יוצרת המופע "לסביהונסט" בתיאטרון הבימה.

==ביוגרפיה==
בן שאול נולדה בניו יורק, ארצות הברית, ועלתה לישראל עם משפחתה בגיל 5. כשהייתה בת 14 שבה עם משפחתה לארצות הברית, לפאלו אלטו בקליפורניה. כעבור ארבע שנים חזרה לישראל על מנת להתגייס לצה"ל. בשירותה בצה"ל הייתה מפקדת וסמלת של חיילי מקא"ם בבסיס חוות השומר.

בשנת 2011 החלה לימודי משחק בבית הספר למשחק ולתיאטרון בית צבי, אותם סיימה בשנת 2014 עם ציון לשבח בתחרות מלגות על שם אוהד ניסים, וכזוכת תחרות המלגות על שם הדסה ורפאל קלצ'קין. בשנים אלה הופיעה בתפקידים ראשיים ב-10 הצגות שונות במסגרת תיאטרון בית צבי, ובהצגה נוספת בתיאטרון הספרייה.

בשנת 2015 הייתה בין היוצרות והמשתתפות של המופע "שלוש סיבות" – מופע שירי משוררים גאים שהוצג בצוותא תל אביב, לאחר שנחל הצלחה קודם לכן במסגרת פסטיבל התרבות במרכז הגאה בתל אביב. במופע השתתף גם הסופר והמשורר האיראני פיאם פילי, שנמלט מאיראן בשל היותו הומוסקסואל, וכתב על כך ביצירתו.

עוד בשנה זו השתתפה מיקה במחזה "אסירות תודה" שהוצג באוניברסיטת תל אביב בבימוי אנה מינייב, תלמידת תואר שני לבימוי בחוג לאמנות התיאטרון באוניברסיטה.

בקיץ 2016 יצרה את המופע "לסביהונסט" – מופע שירים ומערכונים מקוריים על נשים שאוהבות נשים, בהפקת רעות נגר, שבו היא משחקת בתפקיד ראשי. המופע הוצג תחילה במרכז הגאה בתל אביב-יפו, ולאחר מכן בתיאטרון הלאומי "הבימה" ובתיאטראות בכל רחבי הארץ. נכון לאוקטובר 2019 הוצג המופע 54 פעמים.

בשנה זו החלה לפרסם שירים מפרי עטה בעמוד בשם "שירי מיקה", ברשתות החברתיות פייסבוק ואינסטגרם. ספרה הראשון, "בואי לעמוקים", ובו אסופה משירים אלה יצא לאור באותה שנה. מיקה ממשיכה לפרסם משיריה גם ברשתות החברתיות, ונכון לפברואר 2022 מונה עמוד הפייסבוק "שירי מיקה" כ-48 אלף עוקבים ועמוד האינסטגרם כ-113 אלף.

בשנת 2017 נבחרה לאחת מעשר תגליות השנה בתרבות באתר "סלונה" – פורטל הנשים והבלוגים הגדול בישראל.

בשנת 2018 סיימה לימודי תסריטאות ב"חשיפה" – בית הספר לאומנויות התקשורת, הטלוויזיה והמולטימדיה של האוניברסיטה הפתוחה. בחנוכה של אותה שנה, ובפורים 2019 שיחקה במחזמר הילדים "הברווזון המכוער".

במאי 2019 יצא לאור ספרה השני, "בטחי בקולך", וביוני 2021 יצא לאור ספרה השלישי, "כספר פתוח". בנוסף היא מופיעה ברחבי הארץ עם מבחר משיריה.

== חיים אישיים ==
נכון ל-2022, מתגוררת בתל אביב.

==ספריה==
* בואי לעמוקים, ספרי ניב, 2016
* בטחי בקולך, ספרי ניב, 2019
* כספר פתוח, ספרי ניב, 2021

==קישורים חיצוניים==

* 

* [https://www.wdg.co.il/author/mikabenshaul/ מיקה בן שאול] באתר WDG – חדשות הקהילה הגאה
* [https://www.facebook.com/watch/?v=804923392981780 ריאיון עם מיקה בן שאול ורעות נגר על המופע "לסביהונסט"] בתוכנית "המוסף", מתוך עמוד הפייסבוק של המופע, 16 בינואר 2017
* – "בין השורות" עם שני בלקין, 2 בדצמבר 2017
* – כתבה על מיקה בן שאול, 14 ביוני 2018
* [https://103fm.maariv.co.il/programs/media.aspx?ZrqvnVq=HGJFEH&c41t4nzVQ=FGM "בואי לעמוקים, למרות שהרחצה אסורה"] – ריאיון עם מיקה בן שאול ברדיו 103fm, 5 באוגוסט 2018
* 
* יעל פיליפוביץ', [https://www.frogi.co.il/relationships/singles/44529 מיקה בן שאול: "המאניה דיפרסיה לא מנעה ממני להגשים את החלומות שלי"] – פרוגי, 21 במרץ 2021
* 
* [https://timeout.co.il/%D7%94%D7%A2%D7%99%D7%A8-%D7%A9%D7%9C%D7%99-%D7%9E%D7%99%D7%A7%D7%94-%D7%91%D7%9F-%D7%A9%D7%90%D7%95%D7%9C/ המקום שמזכיר כמיהה חיצונית אל העיר: המקומות של מיקה בן שאול], באתר TimeOut תל אביב, 20 בדצמבר 2021
* 

ביקורות
* [https://haerechhamusaf.co.il/?p=1619 LET’S BE HONEST: לסביהונסט הוא המופע הכי מסעיר בעיר], באתר "הערך המוסף", 8 באוקטובר 2018
* 
* [https://saloona.co.il/anna-holy-city/?p=389 בטחי בקולך – סקירת הספרים של 'שירי מיקה'], באתר סלונה, 28 באפריל 2019

==הערות שוליים==

קטגוריה:שחקניות תיאטרון ישראליות
קטגוריה:שחקני תיאטרון ישראלים
קטגוריה:משוררות ישראליות
קטגוריה:משוררים ישראלים
קטגוריה:משוררות להט"ביות
קטגוריה:משוררות להט"ביות ישראליות
קטגוריה:משוררים להט"בים ישראלים
קטגוריה:בוגרות בית צבי
קטגוריה:בוגרי בית צבי
קטגוריה:משוררות לסביות ישראליות
קטגוריה:תל אביב-יפו: אישים
קטגוריה:עולות בשנות ה-1990
קטגוריה:עולים בשנות ה-1990
קטגוריה:ישראליות ילידות ארצות הברית
קטגוריה:ישראלים ילידי ארצות הברית
קטגוריה:שחקניות לסביות ישראליות
קטגוריה:שחקניות ישראליות
קטגוריה:שחקנים להט"בים ישראלים
קטגוריה:להט"בים ישראלים
קטגוריה:חיילי חיל החינוך והנוער
קטגוריה:להט"ביות ישראליות
קטגוריה:ישראליות שנולדו ב-1990
קטגוריה:ישראלים שנולדו ב-1990